Ericu950/Stoicheia-meter-silver huggingface dataset:
ἐκείνων δὲ τοὺς ὀφθαλμοὺς μυσάντων  Ἐκάμμυσαν γάρ , φησὶν ὁ Ἡσαΐας , τοὺς ὀφθαλμοὺς αὐτῶν , ἵνα μὴ ἴδωσιν  , ἀντ ἐκείνων τὰ πέρατα τῆς γῆς , δηλαδὴ τὰ ἔθνη , ἐθεάσαντο τοῦ Θεοῦ τὸ σωτήριον , καίτοι μὴ βλέποντα πρότερον .
τοῦτο γάρ ἐστιν ὃ νῦν ὁ προφήτης ἐκπέπληκται , ἐφ  ὃν  ὃ  καὶ ὁ Κύριος ἀποθαυμάζων ἔλεγεν ·
Εἰς κρῖμα ἐγὼ ἦλθον εἰς τὸν κόσμον τοῦτον , ἵνα οἱ μὴ βλέποντες βλέπωσι , καὶ οἱ βλέποντες τυφλοὶ γένωνται .
ἀλαλάξατε τῷ Κυρίῳ , πᾶσα ἡ γῆ .
Εἰκότως , ἐπειδὴ κοινὰ τὰ ἀγαθά 0 1 ·
οὐκ ἔτι γὰρ χώρας μιᾶς , οἷον τῆς Ἰουδαίας , ἢ ἔθνους ἑνός , ἀλλὰ τῆς ἀνθρωπότητος ὅλης τὸ πεπραγμένον μυστήριον , ἐφ  ᾧ καὶ ἀλαλάζειν ὡς πόλεμον κοινὸν νενικηκότας βούλεται 0 1 .
γῆν γὰρ τὸν καθόλου προσηγόρευσεν ἄνθρωπον , ὡς διὰ τῶν ἑξῆς σαφέστερον εἴρηται .
ᾄσατε , καὶ ἀγαλλιᾶσθε , καὶ ψάλατε .
Οὐκοῦν οὐ περὶ τοῦ στοιχείου τῆς ξηρᾶς , ἀλλὰ περὶ τῶν ἀνθρώπων εἰπεῖν αὐτῷ πρόκειται .
διόπερ ὡς πρὸς πλῆθος διαλέγεται ·
κελεύει δὲ πρότερον ᾄδειν , καὶ μετὰ τοῦτο ἀγαλλιᾶσθαι , εἶτα τὸ ψάλλειν ἐπήγαγεν ἵνα τῆς τοῦ Θεοῦ χαρᾶς τὴν εἰς αὐτὸν δοξολογίαν ἀρχὴν καὶ τέλος ἔχωμεν .
ψάλατε τῷ Κυρίῳ ἐν κιθάρᾳ , ἐν κιθάρᾳ καὶ φωνῇ ψαλμοῦ , ἐν σάλπιγξιν ἐλαταῖς , καὶ φωνῇ σάλπιγγος κερατίνης .
ἀλαλάξατε ἐνώπιον τοῦ βασιλέως Κυρίου .
Εἰ καὶ ἦν ὅτε τοῖς ὀργάνοις τούτοις εἰς τὴν τοῦ Θεοῦ δοξολογίαν ἐκέχρηντο , πλὴν ἡμεῖς κιθάραν τὴν τῶν ἀρετῶν συμφωνίαν νοήσωμεν , ἥτις οὐκ ἄλλως κατορθοῦται , ἀλλ ὅταν τὴν σάρκα νεκρώσωμεν , ὥστε χορδῶν δίκην ἐν αὐταῖς τὸν τῶν ἀρετῶν ἀποτελεῖσθαι φθόγγον , καὶ ψαλμοῦ φωνὴν ἀρέσκουσαν Θεῷ εἰς οὐρανὸν ἀναπέμπεσθαι 0 .
ἐπειδὴ δὲ μετὰ τὴν κιθάραν σάλπιγγος ἐμνημόνευσε , κιθάραν ἄρα τὴν παλαιὰν Διαθήκην καλεῖ , ἐν ᾗ ψάλλειν  ἐξ αὐτῆς γὰρ ἡ ψαλμῳδία  προσέταξε 0 ·
σάλπιγγας δὲ τὰ Εὐαγγέλια , ἐν οἷς ἀλαλάζειν ἐνώπιον τοῦ βασιλέως Κυρίου , δηλαδὴ τοῦ Χριστοῦ , ὡς διὰ τῆς εὐαγγελικῆς πολιτείας νενικηκότες τοὺς ἐχθροὺς εἰκότως κελευόμεθα 0 .
σαλπίγγων δὲ τούτου χάριν πολλῶν ἐμνημόνευσε καὶ μιᾶς , ἐπειδὴ καὶ τὸ Εὐαγγέλιον , ἓν ὑπάρχον τῇ δυνάμει , τέσσαρα διὰ τοὺς ἐκθεμένους εὐαγγελιστὰς γεγένηται .
ὅρα δὲ τῆς προφητικῆς λέξεως τὴν ἀκρίβειαν .
τὰς μὲν γὰρ σάλπιγγας , αἵτινες πληθυντικῶς εἰρημέναι εἰς τὰ τῶν συνταξάντων ἐκλαμβάνονται πρόσωπα , ἐλατάς φησι , τουτέστι κεχαλκευμένας ·
ἐχαλκεύθησαν γὰρ αἱ τῶν εὐαγγελιστῶν γλῶτται τῇ χορηγίᾳ τοῦ Πνεύματος .
τὴν σάλπιγγα δὲ κερατίνην 0 ·
τοῦτο γὰρ ὁ εὐαγγελικὸς λόγος , καὶ τὸ ἐπ αὐτῷ μυστήριον , ἐπειδὴ κεφάλαιον ἔχει τὸν Χριστόν , ὅσπερ κέρας ἀναγκαίως ὀνομάζεται 0 ·
ἐν αὐτῷ γὰρ τοὺς ἐχθροὺς κερατίζειν ἐλάβομεν ·
τούτῳ τοίνυν τῷ Εὐαγγελίῳ τὴν φωνὴν ἀναγκαίως ἀπένειμε , Ἐν φωνῆ σάλπιγγος εἰπὼν κερατίνης , ἐπειδὴ καὶ πλειόνων τὴν ἱστορίαν ἐκθέμενος , ἑνὸς ὅμως Εὐαγγελίου φωνὴ διὰ πάντων ἀκούεται , συμφώνως γραψάντων τὸ μυστήριον .
σαλευθήτω ἡ θάλασσα καὶ τὸ πλήρωμα αὐτῆς , ἡ οἰκουμένη , καὶ πάντες οἱ κατοικοῦντες ἐν αὐτῇ .
σαλεύεσθαι μὲν τὴν θάλασσαν καὶ τὸ πλήρωμα αὐτῆς  λέγει δὲ τὰ ἐν αὐτῇ ζῶα  ἕνεκα χορείας , εἰρήκαμεν προλαβόντες .
πλὴν ἀλλὰ καὶ φόβῳ τῶν ἐπιτελουμένων ἐν αὐτῇ παρὰ τοῦ Κυρίου θαυμάτων νοήσεις αὐτὴν ἀναγκαίως σαλεύεσθαι .
Οὐδὲ γὰρ μόνον τὸν Κύριον , ἀλλὰ καὶ τὸν Πέτρον περιπατοῦντα ἐδέξατο ·
καὶ προστάξαντος τοῦ Ἰησοῦ , ἰχθὺν ἔχοντα στατῆρα προσήνεγκε .
τὸ δὲ αὐτὸ καὶ περὶ τῆς οἰκουμένης καὶ τῶν κατοικούντων αὐτὴν ἐρεῖς .
ἱκανὰ γὰρ ἦν ἐκπλῆξαί τε αὐτὴν καὶ σαλεῦσαι τὰ παρὰ τοῦ Χριστοῦ καὶ τῶν προφητῶν γενόμενα θαύματα ·
ὥστε καὶ εὐχομένων αὐτῶν , καθάπερ ἱστορεῖ Λουκᾶς , πολλὰ ἐσαλεύετο .
ποταμοὶ κροτήσουσι χειρὶ ἐπιτοαυτό .
ἐρεῖς μὲν τὰς ἐνεργείας τοῦ Πνεύματος , αἵτινες χεῖρα κροτεῖν ὡς εἰς ἓν συνελθοῦσαι κατὰ τὸν καιρὸν τῆς τοῦ Χριστοῦ ἐπιδημίας ἐλέγοντο 0 ·
περὶ ὧν ἔλεγεν ·
ὁ πι στεύων εἰς ἐμέ , καθὼς εἶπεν ἡ Γραφή , ποταμοὶ ἐκ τῆς κοιλίας αὐτοῦ ῥεύσουσιν ὕδατος ζῶντος .
ἐρεῖς δὲ καὶ τοὺς αἰσθητοὺς ποταμοὺς κροτεῖν χεῖρα καὶ χορεύειν , ἡνίκα βαπτιζόμενον τὸν Χριστὸν ὁ Ἰορδάνης ἐδέξατο .
κοινὴ γὰρ τοῦτο χαρὰ τῶν ποταμῶν καὶ τῶν ὑδάτων ἐτύγχανεν .
τὰ ὄρη ἀγαλλιάσονται ἀπὸ προσώπου Κυρίου , ὅτι ἔρχεται .
ὄρη τοὺς προφήτας διὰ τὸ ὕψος τῆς θεωρίας ὑπολαμβάνοντες εἰρήκαμεν .
Οὗτοι τῇ παρουσίᾳ τοῦ Χριστοῦ εἰκότως ἀγαλλιάσονται , ἐπειδήπερ αὐτῶν εἰς ἔργον ἡ προφητεία ἐξέρχεται .
Εἰ γὰρ καὶ τὰ αἰσθητὰ λέγοις , εἰκότως ἀγαλλιῶνται καὶ ταῦτα , ἐπειδὴ θύειν εἰδώλοις ἐν τοῖς ὑψηλοῖς ὁ τῶν Ἰουδαίων εἴωθε λαός , ὡς τῇ βίβλῳ τῶν Βασιλειῶν εἴρηται ·
εἶτα τοῦτο τῇ Χριστοῦ παρουσίᾳ κατήργηται .
ὅτι ἥκει κρῖναι τὴν γῆν 0 .
κρινεῖ τὴν οἰκουμένην ἐν δικαιοσύνῃ , καὶ λαοὺς ἐν εὐθύτητι .
καὶ πῶς τὸν αὐτὸν ἤκειν φησίν , ἢ δῆλον ὅτι προφήτης ὤν , ὅπερ ὡς μέλλον προέλεγε , τοῦτο ὡς παρὸν ἔβλεπεν 0 1 ;
ἄλλως τε τὸ μὲν πρότερον περὶ τῆς κατὰ σάρκα παρουσίας φησίν , ἥτις καὶ προτέρα γεγένηται ·
τὸ δὲ δεύτερον περὶ τῆς δευτέρας , ἐν ᾗ καὶ κριτὴς ἔρχεται 0 .
ἀλλὰ τὴν μὲν προτέραν ἔρχεσθαί φησι τὰ ἐξ αὐτῆς ἀγαθὰ προσδεχόμενος ·
τὴν δευτέραν δὲ φόβῳ τῆς κρίσεως ἤδη παρεῖναι ἐνόμιζε .
συμφέρον σφόδρα τὰ φοβερὰ πρὸ ὀφθαλμῶν ἔχειν , καὶ ὡς ἐφεστῶτα ὁρᾷν , ἵνα τὸ ἁμαρτάνειν ἐντεῦθεν ἀνακοπτώμεθα 0 .
τίς δὲ τῆς κρίσεως ἡ οἰκονομία 0 ;
δικαιοσύνη καὶ εὐθύτης 0 .
Οὐκοῦν ἀδικίαν φύγωμεν , τὰ σκολιὰ ἐκκλίνωμεν ·
μὴ θαρσήσωμεν δόλῳ , πλεονεξίαν μὴ μετέλθωμεν .
ἐναντία γὰρ ταῦτα τῇ τοῦ Θεοῦ κρίσει καὶ τοὺς μετιόντας εἰς κατάκρισιν ἄγοντα 0 .
τῷ Δαυΐδ 0 ·
ψαλμὸς ϟηʹ .
Οἱ μὲν ἄλλοι πάντες ἀνεπίγραφον τὸν ψαλμὸν ἐκδεδώκασιν ·
ἀλλὰ τῷ Δαυῒδ ἀνέθηκαν οἱ Ἑβδομήκοντα , ὡς περὶ τοῦ νοητοῦ Δαυῒδ τοῦ Χριστοῦ καὶ αὐτὸν προφητεύοντα .
τοὺς τῶν Ἰουδαίων λέγει λαούς ·
τούτους γὰρ εἰς ὀργὴν καὶ θυμὸν ἡ τοῦ Χριστοῦ βασιλεία κεκίνηκεν , ὥστε τῷ Πιλάτῳ λέγειν ·
μὴ λέγε ὅτι βασιλεύς ἐστι τῶν Ἰουδαίων ·
παὶ πάλιν ·
Οὐκ ἔχομεν βασιλέα εἰ μὴ Καίσαρα , Ὁ καθήμενος ἐπὶ τῶν Χερουβίμ , σαλευθήτω ἡ γῆ .
τὴν Ἰουδαίαν πάλιν αἰνίττεται .
ἡνίκα γὰρ Ἐξ ἀνατολῶν οἱ μάγοι παρεγένοντο λέγοντες , Ποῦ ἐστιν ὁ τεχθεὶς βασιλεὺς τῶν Ἰουδαίων ;
εἴδομεν γὰρ αὐτοῦ τὸν ἀστέρα ἐν τῇ ἀνατολῇ , καὶ ἤλθομεν προσκυνῆσαι αὐτῷ ·
ἀκούσας Ἡρώδης ἐταράχθη , καὶ πᾶσα Ἱεροσόλυμα μετ αὐτοῦ .
τί δαὶ ὁ καθήμενος ἐπὶ τῶν Χερουβὶμ ἔπραξεν , τὰ ἑξῆς δηλοῖ .
κύριος ἐν Σιὼν μέγας , καὶ ὑψηλὸς ἐπὶ πάντας τοὺς λαούς 0 .
ἐν Σιὼν γὰρ κεκλεισμένων τῶν θυρῶν εἰσελθών , τὸ οἰκεῖον ἐνεφάνισε μέγεθος , καὶ σαφῶς ἔδειξε δι ἐκείνου τοῦ θαύματος , ὡς αὐτός ἐστιν ὁ ἐπὶ τῶν Χερουβὶμ καθήμενος .
καὶ διὰ τοῦτο κρείττονα φύσεως τῆς ἡμετέρας τὰ παρὰ τοῦ ποιητοῦ πάσης κτίσεως γενόμενα ὑπάρχουσι .
τότε καὶ ὑψηλὸς ἐδείχθη ἐπὶ πάντας τοὺς λαούς , τοῖς ἀποστόλοις δεδωκὼς τὴν δωρεὰν τοῦ ἁγίου Πνεύματος , οἵτινες αὐτοῦ τὸ ὕψος οὐχ ἑνὶ λαῷ , πᾶσι δὲ καὶ πανταχοῦ κατήγγειλαν .
ἐξομολογησάσθωσαν τῷ ὀνόματί σου τῷ μεγάλῳ , ὅτι φοβερὸν καὶ ἅγιόν ἐστι .
πᾶν μὲν οὖν ὄνομα τοῦ Θεοῦ μέγα 0 ·
ἀναλόγως γὰρ τὴν περὶ αὐτὸν δόξαν νοεῖσθαι καὶ τὰ ὀνόματα 0 .
ἐπειδὴ κ ἂν λέγηται Δεσπότης , οὐκ ἐπίσης ἡμῖν 0 ·
κ ἂν βασιλεύς , διαφερόντως ἐπ  αὐτῷ νοεῖται τὸ τῆς βασιλείας ἀξίωμα .
πλὴν ἀλλὰ μέγα τοῦ Θεοῦ ὄνομα , ὅπερ αὐτὸς ἑαυτὸν ἐπωνόμασε , ἡνίκα τοῦ Μωϋσέως εἰπόντος , Ἰδοὺ ἐγὼ ἐλεύσομαι πρὸς τοὺς υἱοὺς Ἰσραήλ , καὶ ἐρῶ πρὸς αὐτούς 0 ·
κύριος ὁ Θεὸς τῶν Ἑβραίων ἀπέσταλκέ με πρὸς ὑμᾶς ·
καὶ ἐὰν ἐρωτήσωσί με , τί τὸ ὄνομα αὐτῷ , τί ἐρῶ πρὸς αὐτούς 0 ;
ἀπεκρίνατο αὐτῷ ·
ἐρεῖς τοῖς υἱοῖς Ἰσραήλ , Ὁ ὢν ἀπέσταλκέ με πρὸς ὑμᾶς .
τούτῳ ἐξομολογήσασθαι τῷ φοβερῷ καὶ ἁγίῳ ὁ προφήτης προσέταξεν .
ὁ μὲν γὰρ πρόσκαιρος , κ ἂν δυνατὸς ᾖ , οὐ σφόδρα φοβερός , ἐπειδή , καιροῦ τινος παρελθόντος , τῆς δυναστείας παύεται 0 ·
ὁ δὲ ἀεὶ ὢν καὶ ἀΐδιος , εἰκότως φοβερός 0 ·
οὐ δὲ γάρ ἐστιν ἐλπὶς αὐτὸν ἀμειφθῆναι ἢ παύσασθαι .
ἐπειδὴ ἅγιον καὶ φοβερὸν εἶναί φησι τὸ εἰρημένον ὄνομα , φοβερὸν τοῖς ἐχθροῖς νοήσεις , δηλονότι τοῖς δαίμοσιν , ὅθεν αὐτοῦ καὶ τὴν ἐπίκλησιν φεύγουσιν ·
ἅγιον τοῖς πιστοῖς 0 ·
οὐ δὲ γὰρ ἄλλως , ἀλλὰ διὰ τῆς ὀνο μασίας τοῦ Χριστοῦ τὸν ἁγιασμὸν ἔχουσιν .
καὶ τιμὴ βασιλέως κρίσιν ἀγαπᾷ .
τί γὰρ ἔργον τῆς κρίσεως 0 ;
ἀπολύειν τοὺς ἀθώους , φανεροῦν τοὺς ὑπευθύνους ·
διόπερ κρίσιν ἀγαπᾷ ἡ τοῦ βασιλέως τιμή , τουτ έστιν ἡ ἀρχὴ καὶ ἡ ἐξουσία .
ὅθεν οἱ λοιποὶ τῶν ἑρμηνευτῶν ἀντὶ τῆς τιμῆς , οἱ μὲν Ἰσχύν , οἱ δὲ Κράτος ἐκδεδώκασι 0 .
σὺ Ἡτοίμασας εὐθύτητας .
πῶς ἡτοίμασε ;
προαποστείλας τὸν νόμον , ἐν ᾧ τὰς ἐντολὰς εὐθύτητας ἔταξεν 0 .
ὀρθοτομεῖν γὰρ τοῦ βίου τὴν ὁδὸν ἔξεστι κατ  ἐκείνους ὁδεύοντας .
κρίσιν καὶ δικαιοσύνην ἐν Ἰακὼβ σὺ ἐποίησας .
τῷ εἰρημένῳ εὔδηλον 0 .
ὁ γὰρ νόμος ὁ δοθεὶς Ἐν Ἰακὼβ  λέγει δὲ τὸ γένος τοῦ Ἰσραὴλ  οὗτος καὶ τοῖς ἁμαρτάνουσι κρίσιν ἐπήγαγε τὴν κατάκρισιν , καὶ τοῖς ἀγαθὰ βιοῦσι τὴν δικαιοσύνην ὑπέδειξε , καθ ἣν δεῖ πολιτεύεσθαι .
τίνος δὲ χάριν ταῦτα νῦν ἐξέθετο ;
ἀσφαλίσασθαι τὴν ἀκοὴν τὴν ἡμετέραν βουλόμενος καὶ μαρτυρεῖσθαι σαφῶς ὡς ὁ ταῦτα κατορθώσας , οὗτός ἐστιν ὁ τὸν ὑπὲρ ἡμῶν σταυρὸν ἀνασχόμενος ·
δηλοῖ δὲ τὰ ἐχόμενα ·
ὑψοῦτε Κύριον τὸν Θεὸν ἡμῶν , καὶ προσκυνεῖτε τῷ ὑποποδίῳ τῶν ποδῶν αὐτοῦ , ὅτι ἅγιός ἐστι .
καὶ τίνος χάριν οὐ τῷ θρόνῳ τοῦ Θεοῦ προσκυνεῖν μᾶλλον , ἀλλὰ τῷ ὑποποδίῳ παρακελεύεται 0 ;
ποίῳ δὲ ὅλως ὑποποδίῳ ;
ἆρα τῇ γῇ ·
ὁ γὰρ οὐρανός , φησί , μοι θρόνος , ἡ δὲ γῆ ὑποπόδιον τῶν ποδῶν μου 0 1 .
καὶ μὴν προσκυνεῖν ἡμᾶς τοῖς στοιχείοις οὐκ ἔξεστιν .
ἀλλὰ τοῦτον λέγει τὸν τόπον , ὃν δι ἑτέρου ψαλμοῦ ἐξέθετο τηλαυγέστερον , Προσκυνήσωμεν , εἰπών , εἰς τὸν τόπον οὗ ἔστησαν οἱ πόδες αὐτοῦ ·
λέγει δὲ τὸν Γολγοθᾶν .
ἐκεῖνος γὰρ ὄντως ὑπὸ τοὺς πόδας αὐτοῦ τῆς σαρκὸς κατὰ τὸν καιρὸν τὸν τοῦ σταυροῦ γεγένηται .
ὅθεν εἰπών , Ὑποπόδιον , οὐκ ἠρκέσθη , ἀλλά φησι , Τῷ ὑποποδίῳ τῶν ποδῶν αὐτοῦ .
καὶ μὴν παντὶ δῆλον , ὅτι τὸ ὑποπόδιον τῶν ποδῶν ἐστιν ὑποπόδιον 0 .
ἀλλ ἐνταῦθα πόδας λέγει τοῦ Χριστοῦ τὴν ἀνθρωπότητα , ἐπειδὴ κεφαλὴν τὴν θεότητα 0 .
ὁ Γολγοθᾶς τοίνυν ὑπὸ τοὺς πόδας τῆς ἀνθρωπότητος γέγονεν , ἔνθα ὁ προσκυνῶν ὑψοῖ τὸν Χριστόν .
ὕψος γὰρ αὐτὸς ἑαυτοῦ νομίζει τὰ παθήματα , ἐπειδὴ δι αὐτῶν τὴν σωτηρίαν τὴν ἡμετέραν ἔπραξε .
διόπερ πρὸς Νικόδημον ἔλεγεν ·
ὥσπερ ὕψωσε Μωϋσῆς τὸν ὄφιν ἐν τῇ ἐρήμῳ , οὕτως ὑψωθῆναι δεῖ τὸν Υἱὸν τοῦ ἀνθρώπου .
Οὗτος ἅγιος εἰκότως ὀνομάζεται , τοσαύτην ἁγιωσύνης παρουσίαν ἔχων , ὥστε καὶ τοὺς ἁμαρτωλοὺς ἁγίους διὰ τῆς αὐτοῦ μετουσίας ἐργάζεσθαι .
μωϋσῆς καὶ Ἀαρὼν ἐν τοῖς ἱερεῦσιν αὐτοῦ , καὶ Σαμουὴλ ἐν τοῖς ἐπικαλουμένοις τὸ ὄνομα αὐτοῦ 0 .
ἐπεκαλοῦντο τὸν Κύριον .
καὶ αὐτὸς εἰσήκουσεν αὐτῶν .
ἐπειδὴ ἅγιοι καὶ ἱερεῖς καὶ οἱ προφῆται ἐλέγοντο , ἁγίων δὲ τούτων οὐ δεῖ τῷ ὑποποδίῳ προσκυνεῖν , προσηγόρευσε , δεῖξαι βούλεται πόσην εἶχε διαφορὰν πρὸς τοὺς λοιποὺς ἁγίους .
Αὐτὸς γὰρ ἦν ὁ τῶν ἁγίων ἅγιος .
διὰ τοῦτο Μωϋσέως μὲν ὡς νομοθέτου , Ἀαρὼν δὲ ὡς ἀρχιερέως , Σαμουὴλ ὡς ἐξάρχου τῶν προφητῶν ἐμνημόνευσεν , οἵτινες καὶ ὑπῆρχον ἅγιοι 0 1 2 .
ἀλλ  ὅμως τὸ ὄνομα τοῦ Θεοῦ ἐπεκαλοῦντο , καὶ ἅπερ ἔπραττον οὐκ οἰκείᾳ δυνάμει , ἀλλὰ γὰρ τοῦ καλουμένου , ἔπραττον ·
ὡς τοῖς ἑξῆς ἐμφανίζει σαφέστερον .
ἐν στύλῳ νεφέλης ἐλάλει πρὸς αὐτούς .
ὅτι ἐφύλαξαν τὰ μαρτύρια αὐτοῦ , καὶ τὰ προστάγματα αὐτοῦ , ἃ ἔδωκεν αὐτοῖς .
Οὗτοί , φησιν , ἐξ ἀρετῆς προέκοψαν , ἐκ τοῦ φυλάττειν τοῦ Θεοῦ τὸν νόμον καὶ κατορθοῦν τὰ παρ αὐτοῦ δοθέντα προστάγματα .
ὅτε δὲ καὶ θεοπτίας ἠξιώθησαν , ἐν στύλῳ τὸν Θεὸν ἐθεάσαντο , οὐσίαν ἰδεῖν μὴ χωρήσαντες .
ὁ δὲ Χριστὸς οὐχ οὕτως , ἀλλ  ἐν ἑαυτῷ μὲν τὸν Πατέρα ἔχει , καὶ αὐτός ἐστιν ἐν τῷ Πατρί ·
ἀλλ οὐ δὲ ἐκ προκοπῆς εἰς ἀξίαν ἐπέδωκε .
ὅρα γὰρ τοῦ Πιλάτου ἐρωτήσαντος , Βασιλεὺς εἶ σύ ;
αὐτὸς ποίου τούτου πρὸς τὴν πεῦσιν ἀπήγαγεν ·
σὺ λέγεις , ὅτι βασιλεύς εἰμι ·
ἐγὼ εἰς τοῦτο γεγέννημαι ·
τουτ έστιν , ἄχρονον τὴν βασιλείαν ὥσπερ τὴν γέννησιν κέκτημαι 0 .
πρὸς τοῦτον ὁ ψαλμῳδὸς τὰ ἑξῆς χωρὶς πάσης ἀμφιβολίας ἐπήγαγε .
κύριε ὁ Θεὸς ἡμῶν , σὺ ἐπήκουες αὐτῶν .
ὁ Θεὸς ἡμῶν 0 ·
τῶν διὰ πίστεως αὐτῷ στρατευσαμένων καὶ κτησαμένων τὸν ἐπὶ πάντων Θεὸν διὰ τῆς υἱοθεσίας τοῦ βαπτίσματος ἴδιον 0 .
ὅτι γὰρ Θεὸς κατ ἐξαίρετον τῶν εἰς αὐτὸν πεπιστευκότων λέγεται , ὁ Θωμᾶς διδάσκει ·
ὁ Κύριός μου καὶ ὁ Θεός μου 0 ·
ἴδιον ἑαυτοῦ Κύριον καὶ Θεὸν καλῶν , τὸν ἐπὶ πάντων Θεὸν ἀνέκραγεν .
Οὗτος τοίνυν , εἰς ὃν ἡμεῖς ἐπιστεύσαμεν , οὐ δὲ τοῖς δικαίοις ἠγνοεῖτο τοῖς ἔμπρο σθεν διόπερ αὐτῶν εὐχομένων ἐπήκουε ·
καὶ μαρτυρεῖ τὰ ἐχόμενα .
ὁ Θεός , σὺ εὐΐλατος ἐγένου αὐτοῖς , καὶ ἐκδικῶν ἐπὶ πάντα τὰ ἐπιτηδεύματα αὐτῶν .
θεωρεῖς ὅτι περὶ Χριστοῦ λέγει ·
αὐτοῦ γὰρ ἴδιον ταῖς ἡμετέραις ἁμαρτίαις οὐ νῦν μόνον ἀλλὰ καὶ πάλαι ἱλάσκεσθαι 0 ·
περὶ οὗ καὶ Παῦλός φησι ·
ὃν προσέθετο ὁ Θεὸς ἱλαστήριον διὰ πίστεως ἐν τῷ αἵματι εἰς ἔνδειξιν τῆς δικαιοσύνης αὐτοῦ .
Αὐτὸς ἐπὶ πάντα ἐκδικεῖ τὰ τῶν δικαίων ἐπιτηδεύματα .
ἐπειδὴ γὰρ πολλὰ μὲν ἐκεῖνοι πρὸς τὸ σῶσαι τὸ γένος τῶν ἀνθρώπων ἐπετήδευσαν , ἠναντιοῦτο δὲ τούτοις ὁ νοητὸς ἐχθρός , ἐξεδίκησεν ὁ σταυρός , ὁμοῦ μὲν τὰ δικαίων στήσας ἐπιτηδεύματα , ὁμοῦ δὲ καθελών , ὅστις αὐτῶν ἀνωφελεῖς τοὺς πόνους ἐδείκνυεν .
ἐφ οἷς ὁ Ἱερεμίας ἐβόα ·
Οἴμοι ἐγώ , μῆτερ 0 !
ὡς τίνα με ἔτεκες ἄνδρα δικαζόμενον καὶ διακρινόμενον ἐν πάσῃ τῇ γῇ .
Οὔτε ὠφέλησα , οὔ τε ὠφέλησέ με οὐδείς ·
ἡ ἰσχύς μου ἐξέλιπεν ἐν τοῖς καταρωμένοις με .
ὑψοῦτε Κύριον τὸν Θεὸν ἡμῶν .
καὶ τί χρῄζει ὑψωθῆναι ὁ ὑψηλός ;
πῶς δὲ παρὰ ἀνθρώπων ὁ ἐν οὐρανοῖς ὑψωθήσεται ;
ἀλλὰ ὑψηλά , φησι , περὶ αὐτοῦ διανοήθητε .
καὶ προσκυνεῖτε εἰς ὄρος ἅγιον αὐτοῦ .
ὕψος ἄρα τοῦ Θεοῦ Λόγου ἡ ἐν τῷ ἁγίῳ προσκύνησις 0 .
ὥσπερ γὰρ δόξα βασιλεῖ τὰ ἐν πολέμῳ τρόπαια , οὕτω καὶ τῷ Χριστῷ ἡ διὰ τῶν παθημάτων κατόρθωσις , ἥτις ἐν τῷ ὄρει τῷ ἁγίῳ τῷ τὸν σταυρὸν δεξαμένῳ γεγένηται 0 1 .
ἅγιον δὲ τὸ ὄρος οὐκ ἀφ ἑαυτοῦ καλεῖ , ἀλλ ἀπὸ τῆς τοῦ σταυρωθέντος ἐπιφοιτήσεως .
τούτου γὰρ χάριν ἐπήγαγεν .
ὅτι ἅγιος Κύριος ὁ Θεὸς ἡμῶν 0 .
Εἰ δὲ ἅγιος , ὅπερ ἂν αὐτοῦ τύχῃ τῆς ἐπιφοιτήσεως , ἁγιάζεται 0 .
τῷ Δαυῒδ εἰς ἐξομολόγησιν 0 .
ψαλμὸς ϟθʹ .
ἀνώνυμος μὲν ὁ ψαλμός , οὐ μὴν διὰ τοῦτο τῆς τοῦ Δαυῒδ προφητείας ἀλλότριος 0 1 ·
ἀλλ ἴσως αὐτὸν ἐν τῷ ναῷ κιθαρίσαι οὐκ ἔφθασεν , ἀλλ οὐ δὲ ψαλτῳδοῖς ἑτέροις ἐκδέδωκεν .
ἐκεῖθεν αὐτὸν χωρὶς ὀνόματος ἡ προφητεία ἐξέθετο .
πλὴν ἀλλ ἐξομολόγησιν τὴν εὐχαριστίαν ἐνταῦθα ἀναγκαίως νοήσομεν .
τοῦτο γὰρ καὶ τῆς προφητείας ὁ σκοπὸς τῆς ἐχομένης βούλεται .
διόπερ Ἀκύλας μέν , Εἰς εὐχαριστίαν , Σύμμαχος δέ , Εὐλογίαν , φησίν 0 1 .
Εἰς αἴνεσιν γὰρ ἡ πέμπτη παραδέδωκεν ἔκδοσις .
ἀλαλάξατε τῷ Κυρίῳ , πᾶσα ἡ γῆ , δουλεύσατε τῷ Κυρίῳ ἐν εὐφροσύνῃ .
πολλή τις καὶ νῦν τῆς προφητείας ἡ τάξις τοῖς ἀκριβῶς αὐτὴν κατασκοποῦσιν εὑρίσκεται .
ἀλαλάζειν γὰρ πᾶσαν τὴν γῆν ὡς τὸν κοινὸν ἡμῶν ἐχθρὸν νενικηκότων βούλεται ·
εἰδότας δὲ τὸν Θεὸν εἶναι τῆς νίκης ὑπόθεσιν , αὐτῷ δουλεύειν ἐν εὐφροσύνῃ 0 .
καθάπερ ὁ Παῦλος ἔλεγεν ·
ἵνα πάντες χαίρωμεν , ἀδιαλείπτως προσευχώμεθα , ἐν παντὶ εὐχαριστῶμεν , εἰδότες τίνι καὶ ἐπὶ ποίοις δουλεύομεν , ποίας ἐῤῥύσθημεν δουλείας , καὶ πρὸς ποίαν ἐκλήθημεν , οἷον ἀνθ οἵου ζυγόν , ἀντὶ τοῦ βαρυτάτου τὸν ἄγαν ἐλαφρὸν ἠλλαξάμεθα 0 .
Εἰσέλθετε ἐνώπιον αὐτοῦ ἐν ἀγαλλιάσει ·
τουτ έστιν , ἐν χαρᾷ ·
χαρὰν δὲ οὐ ταύτην τὴν πρόσκαιρον ὑποτίθεται .
ὥσπερ γὰρ τοῖς ἀνδράσιν ἡ χαρὰ τῶν παίδων καταγέλαστος , ἐπειδήπερ ἐπὶ πράγμασιν οὐδενὸς ἀξίοις χαίρουσι καὶ σεμνύνονται 0 ·
οὕτως ἡ τῶν ἁμαρτωλῶν χαρὰ τοῖς δικαίοις ἐπονείδιστος 0 ·
χαίρουσι γὰρ ἐπὶ τυφλῷ καὶ τῷ ἐξ ἁρπαγῆς πλούτῳ , καὶ τοιούτοις ἑτέροις ἐφ οἷς οὐκ ἔνι χαίρειν , ἡνίκα τῷ κριτῇ μέλλομεν τῷ φοβερῷ παρίστασθαι ·
ἐπὶ δὲ τοῖς ἐναντίοις , ὅταν ἡμεῖς ἁρπασθῶμεν , ὅταν συκοφαντηθῶμεν , ἐπὶ τούτοις ἐν ἀγαλλιάσει εἰσελθεῖν ἐνώπιον τοῦ Θεοῦ δυνησόμεθα ·
δηλοῖ δὲ τοῦ Κυρίου τὰ ῥήματα ·
μακάριοί ἐστε , ὅταν ὀνειδίσωσιν ὑμᾶς , καὶ διώξωσι , καὶ εἴπωσι πᾶν πονηρὸν ῥῆμα καθ ὑμῶν ψευδόμενοι ἕνεκεν ἐμοῦ .
χαίρετε , καὶ ἀγαλλιάσθε , ὅτι ὁ μισθὸς ὑμῶν πολὺς ἐν τοῖς οὐρανοῖς Γνῶτε ὅτι Κύριος αὐτός ἐστιν ὁ Θεὸς ἡμῶν ·
αὐτὸς ἐποίησεν ἡμᾶς καὶ οὐχ ἡμεῖς 0 .
θεωρεῖς ὅτι κατὰ πάσης γλώττης αἱρετικῆς τὸ Πνεῦμα στρατεύεται .
ἐπειδὴ γὰρ κατατεμεῖν τινες τὴν Τριάδα βουλόμενοι καὶ τοῦ Μονογενοῦς εὐτελίσαι τὸ ἀξίωμα , αὐτὸν μέν φασιν ὀνομάζεσθαι τῇ Γραφῇ τῇ θεοπνεύστῳ Κύριον , Θεὸν δὲ τὸν Πατέρα , καὶ διαφορὰν Κυρίου καὶ Θεοῦ τὴν οὐκ οὖσαν εἰσάγουσι , καὶ τὴν ἀποστολικὴν φωνὴν ἐπὶ κακῷ τῷ σφῶν εἰς βλασφημίαν ἕλκουσιν 0 ·
Εἷς Θεὸς ὁ Πατήρ , ἐξ οὗ τὰ πάντα καὶ ἡμεῖς εἰς αὐτόν 0 1 ·
καὶ εἷς Κύριος Ἰησοῦς Χριστός , δι οὗ τὰ πάντα 0 1 ·
καὶ τὸν Υἱὸν ἐλάττονα τοῦ Πατρὸς ὡς Κύριον 0 1 ·
οὐ γὰρ δὴ Θεὸν ὀνομασθέντα λέγουσιν ·
ὥστε καὶ περὶ αὐτὸν ἁρμόττειν ταῖς ἀποστολικαῖς ἑπόμενον λέξεσιν 0 ·
ἀλλ οὐκ ἐν πᾶσιν ἡ γνῶσις 0 ·
καθελεῖν τούτων τὴν κομψολογίαν ὁ προφήτης βουλόμενος , Γνῶτέ , φησιν , ὅτι Κύριος αὐτός ἐστιν ὁ Θεὸς ἡμῶν , ἵνα μηκέτι Κύριον ἀπὸ Θεοῦ , μη δὲ Υἱὸν ἀπὸ Πατρὸς μερίζειν ἐγχειρήσωμεν .
Αὐτὸς ἐποίησεν ἡμᾶς , καὶ οὐχ ἡμεῖς 0 .
Οὐδὲ γὰρ ὥσπερ τινὲς δοκοῦσιν ἀφ ἑαυτῶν ὑπέστημεν ·
Αὐτοῦ δέ ἐσμεν ποιήματα , κτισθέντες ἐν Χριστῷ Ἰησοῦ ἐπὶ ἔργοις ἀγαθοῖς , καθάπερ Παῦλος ἔγραψεν ·
ἀλλὰ προσήκει τινὰ ποιητὴν ἐπιγράφεσθαι .
ἡμεῖς δὲ λαὸς αὐτοῦ , καὶ πρόβατα νομῆς αὐτοῦ 0 1 .
Εἰσέλθετε εἰς τὰς πύλας αὐτοῦ ἐν ἐξομολογήσει , εἰς τὰς αὐλὰς αὐτοῦ ἐν ὕμνοις .
τίνος ἐσμὲν πρόβατα μάνθανε τοῦ Μονογενοῦς λέγοντος ·
τὰ πρόβατα τὰ ἐμὰ τῆς φωνῆς μου ἀκούει .
Αὐτοῦ καὶ λαός ἐσμεν , ὅστις ἡμῖν καὶ διὰ τῆς γλώττης τῆς προφητικῆς ἔλεγε ·
καὶ ἔσεσθέ μοι εἰς λαόν ·
καὶ ἐγὼ ἔσομαι ὑμῖν εἰς Θεόν .
Οὐκοῦν ὁ Κύριος αὐτός ἐστιν ὁ Θεός ·
ἑκάτερον γὰρ Υἱός , καθάπερ ὁ Πατὴρ ὀνομάζεται 0 ·
τούτου τὰς πύλας εἰσελθεῖν ἐν ἐξομολογήσει , τὰς αὐλὰς δὲ ἐν ὕμνοις προσέταξεν 0 .
ὥστε χρὴ πρότερον μὲν ἐξομολογεῖσθαι , καὶ μετὰ ταῦτα ὑμνεῖν .
ὥσπερ γὰρ τῶν αὐλῶν αἱ πύλαι προτεταγμέναι τυγχάνουσι , καὶ οὐκ ἄν τις ἔσω γένοιτο τῆς αὐλῆς , μὴ διὰ τῆς πύλης ἐλθών ·
οὕτω πρὶν ἐξομολογησόμεθα , ὑμνεῖν οὐ δυνησόμεθα ·
ἐπειδὴ χρεία καρδίας καθαρᾶς , γλώττης ἀποθεμένης τὸν ἐξ ἁμαρτημάτων ῥύπον , εἴπερ ὁ Θεὸς μέλλοι τῇ θυσίᾳ τῶν ὕμνων τῶν ἡμετέρων ἀρέσκεσθαι 0 .
ἐξομολογεῖσθε αὐτῷ , αἰνεῖτε τὸ ὄνομα αὐτοῦ .
τῆς αἰνέσεως πάλιν προτέραν ἔταξε τὴν ἐξομολόγησιν , σαφέστερον ἡμῖν ἐκθέσθαι τὸ διὰ τῶν προτέρων στίχων εἰρημένον βουλόμενος .
πλὴν ἀλλ ἐξομολογεῖσθαι μὲν αὐτῷ προστάττει καθάπερ Θεῷ , αἰνεῖν δὲ τὸ ὄνομα αὐτοῦ , ὅπερ ἐστὶ Σωτήρ 0 .
τοῦτο γὰρ ἡμῖν ἀφορμὴ σωτηρίας γεγένηται .
μαρτυρήσει δὲ ὁ Πέτρος ἅμα τῷ Ἰωάννῃ τοῖς Ἰουδαίοις δημηγορῶν ·
Οὐδὲ γάρ ἐστιν ὄνομα ἕτερον ὑπὸ τὸν οὐρανὸν τὸ δεδομένον τοῖς ἀνθρώποις , ἐν ᾧ δεῖ σωθῆναι ἡμᾶς ·
ὥστε καὶ λίαν ὁ ψαλμῳδὸς ἀκολούθως ἐπήγαγεν ·
καὶ ἕως γενεᾶς καὶ γενεᾶς ἡ ἀλήθεια αὐτοῦ 0 ·
ὅτι Χριστὸς Κύριος , εἰς τὸν αἰῶνα τὸ ἔλεος αὐτοῦ 0 .
ἀπὸ γὰρ τῆς νῦν γενεᾶς ἀρξαμένη ἡ αὐτοῦ ἀλήθεια εἰς τὴν γενεὰν φανεροῦται τὴν μέλλουσαν , ὅταν ἀποδῷ ἑκάστῳ κατὰ τὰ ἔργα αὐτοῦ .
τοῦτο γάρ ἐστιν ἡ ἄμαχος καὶ ἀψευδὴς ἀλήθεια , ὅτι Χριστὸς Κύριος , εἰς τὸν αἰῶνα τὸ ἔλεος αὐτοῦ 0 .
ὡς γὰρ Χριστός , τουτ έστιν , ὡς συμπαθής , ὡς φιλάνθρωπος , ἐν τῷ παρόντι αἰῶνι τὸ ἔλεος δέδωκεν , ἵνα κ ἂν πλανηθῶμεν ἐκ ῥᾳθυμίας , ἀλλὰ διὰ τῆς αὐτοῦ φιλανθρωπίας πρὸς αὐτὸν ἐπιστρέψωμεν 0 .
Οἱ ἀπογεγαλακτισμένοι ἀπὸ γάλακτος , οἱ ἀπεσπασμένοι ἀπὸ μαστοῦ , θλῖψιν ἐπὶ θλίψει προσδέχου , προσδέχου ἐλπίδα ἐπ ἐλπίδι , ἔτι μικρὸν ἔτι μικρὸν , διὰ φαυλισμὸν χειλέων , διὰ γλώσσης ἑτέρας .
καὶ ὑμεῖς τοίνυν κατὰ τὸν Ἡσαΐαν ὡς οὐκέτι σάρκινοι οὐ δὲ ἐν Χριστῷ νήπιοι προκόψαντες ἐν τῇ νοητῇ ὑμῶν ἡλικίᾳ , Ἀμβρόσιε θεοσεβέστατε καὶ Πρωτόκτητε εὐσεβέστατε , καὶ μηκέτι χρείαν ἔχοντες γάλακτος ἀλλὰ στερεᾶς τροφῆς , ἀκούετε ὡς ἀπογεγαλακτισμένοι ἀπὸ γάλακτος καὶ ἀπεσπασμένοι ἀπὸ μαστοῦ , τίνα τρόπον ὡς ἀθληταῖς τοῖς ἀπογεγαλακτισμένοις οὐχ ἁπλῆ θλῖψις ἀλλά τις θλῖψις ἐπὶ θλίψει προφητεύεται 0 1 .
ὁ δὲ μὴ ἀπωθούμενος τὴν ἐπὶ θλίψει θλῖψιν , ἀλλ ὡς γενναῖος ἀθλητὴς αὐτὴν προσδεχόμενος εὐθέως προσδέχεται καὶ ἐλπίδα ἐπ ἐλπίδι , ἧς μετ οὐ πολὺ τῆς ἐπὶ θλίψει θλίψεως ἀπολαύσει 0 ·
τοιοῦτο γάρ ἐστι τὸ ἔτι μικρὸν ἔτι μικρόν .
ἀλλὰ καὶ εἰ φαυλίζοιεν ἡμᾶς καὶ ἐξευτελίζοιεν ἤτοι ἀσεβεῖς ἢ μωροὺς ἀποκαλοῦντες οἱ ἀλλότριοι τῆς κατὰ τὰς ἁγίας γραφὰς διαλέκτου , ὑπομιμνησκώμεθα ὅτι ἡ ἐπ  ἐλπίδι ἐλπὶς , ἡ ἔτι μικρὸν ἀποδοθησομένη ἡμῖν , ἀποδοθήσεται διὰ φαυλισμὸν χειλέων , διὰ γλώσσης ἑτέρας .
καὶ τίς οὐκ ἂν προσδέχοιτο θλῖψιν ἐπὶ θλίψει , ἵνα εὐθέως προσδέξηται καὶ ἐλπίδα ἐπ ἐλπίδι , λογισάμενος μετὰ Παύλου ὅτι οὐκ ἄξια τὰ παθήματα τοῦ νῦν καιροῦ , ὧν ὡσπερεὶ ὠνούμεθα τὴν μακαριότητα , πρὸς τὴν μέλλουσαν δόξαν ἀποκαλύπτεσθαι εἰς ἡμᾶς ἀπὸ τοῦ θεοῦ 0 ·
καὶ μάλιστα ἐπεὶ τὸ παραυτίκα ἐλαφρὸν τῆς θλίψεως ἡμῶν , ἐλαφρὸν τοῖς μὴ βαρουμένοις ὑπὸ τῶν περιεστηκότων καὶ τυγχάνον καὶ λεγόμενον , ὅσῳ πλεῖον ὑπερβάλλον γίνεται , τοσούτῳ μεῖζον καὶ πλεῖον βάρος αἰωνίου δόξης κατεργάζεται ἡμῖν , εἰ παρὰ τὸν καιρὸν τῶν θλιβόντων καὶ ὡσπερεὶ πιέζειν τὰς ψυχὰς ἡμῶν ἐθελόντων ἀποστρέψαντες τὸ ἡγεμονικὸν ἡμῶν ἀπὸ τῶν ἐπιπόνων σκοποῖμεν οὐ τὰ ἐνεστηκότα ἐπίπονα ἀλλὰ τὰ διὰ τὴν ἐν τούτοις ὑπομονὴν τοῖς νομίμως ἐν Χριστῷ ἀθλήσασι χάριτι θεοῦ ἀποκείμενα , πολλαπλασιάζοντος τὰς εὐεργεσίας καὶ ὑπὲρ τὴν ἀξίαν τῶν τοῦ ἀγωνισαμένου καμάτων τοσαῦτα δωρουμένου , ὅσα ἂν πρέπῃ μὴ γλισχρολογουμένῳ διδόναι τῷ μεγαλοδώρῳ καὶ ἐπιστημόνως τὰς ἑαυτοῦ χάριτας μεγεθύνοντι θεῷ ἐπὶ τοὺς ὅση δύναμις διὰ τοῦ καταπεφρονηκέναι τοῦ ὀστρακίνου σκεύους ἐπιδειξαμένους τὴν ὅλῃ ψυχῇ πρὸς αὐτὸν ἀγάπην .
ὅλῃ δὲ ψυχῇ νομίζω ἀγαπᾶσθαι τὸν θεὸν ὑπὸ τῶν ἀποσπώντων καὶ διϊστάντων αὐτὴν διὰ πολλὴν τὴν πρὸς τὸ κοινωνῆσαι τῷ θεῷ προθυμίαν οὐ μόνον ἀπὸ τοῦ γηΐνου σώματος ἀλλὰ καὶ ἀπὸ παντὸς σώματος ·
οἷς οὐ δὲ μετὰ περισπασμοῦ καὶ περιελκυσμοῦ τινος γίνεται τὸ ἀποθέσθαι τὸ τῆς ταπεινώσεως σῶμα , ὅταν καιρὸς διδῷ διὰ τοῦ νομιζομένου θανάτου ἐκδύσασθαι τὸ σῶμα τοῦ θανάτου καὶ ἐπακουσθῆναι ἀποστολικῶς εὐξάμενον καὶ εἰπόντα ·
τίς γὰρ τῶν ἐν τῷ σκήνει στεναζόντων διὰ τὸ βαρεῖσθαι ὑπὸ τοῦ φθαρτοῦ σώματος οὐχὶ καὶ εὐχαριστήσει πρότερον εἰπών 0 ·
βλέπων ὅτι διὰ τῆς ὁμιλίας ῥυσθεὶς ἀπὸ τοῦ σώματος τοῦ θανάτου ἁγίως ἀναφθέγξεται τό ·
χάρις τῷ θεῷ διὰ Χριστοῦ Ἰησοῦ τοῦ κυρίου ἡμῶν 0 .
εἰ δέ τινι τὸ τοιοῦτο χαλεπὸν φαίνεται , οὐκ ἐδίψησε πρὸς τὸν θεὸν τὸν ἰσχυρὸν τὸν ζῶντα οὐ δὲ ἐπεπόθησε πρὸς τὸν θεὸν ὃν τρόπον ἐπιποθεῖ ἡ ἔλαφος ἐπὶ τὰς πηγὰς τῶν ὑδάτων οὐ δὲ εἶπε ·
πότε ἄρα ἥξω καὶ ὀφθήσομαι τῷ προσώπῳ τοῦ θεοῦ ;
οὐ δὲ ἐν ἑαυτῷ ἐλογίσατο ἃ διαλογισάμενος ὁ προφήτης , λεγομένου τοῦ ·
ποῦ ἐστιν ὁ θεός σου ;
αὐτῷ , καθ  ἑκάστην ἡμέραν ἐξέχεεν ἐφ ἑαυτὸν τὴν ψυχὴν αὐτοῦ , ἐπιπλήσσων αὐτῇ ἔτι κατ ἀσθένειαν περιλύπῳ γινομένῃ καὶ συνταρασσομένῃ καὶ λέγων ·
ὅτι διελεύσομαι ἐν τόπῳ σκηνῆς θαυμαστῆς ἕως τοῦ οἴκου τοῦ θεοῦ , ἐν φωνῇ ἀγαλλιάσεως καὶ ἐξομολογήσεως ἤχου ἑορτάζοντος .
Εὐχόμην οὖν ὑμᾶς παρ ὅλον τὸν ἐνεστηκότα ἀγῶνα μεμνημένους τοῦ ἀποκειμένου πολλοῦ ἐν οὐρανοῖς μισθοῦ τοῖς διωχθεῖσι καὶ ὀνειδισθεῖσιν ἕνεκεν δικαιοσύνης καὶ ἕνεκεν τοῦ υἱοῦ τοῦ ἀνθρώπου χαίρειν καὶ ἀγαλλιᾶν καὶ σκιρτᾶν , ὥσπερ οἱ ἀπόστολοι ἐχάρησάν ποτε καταξιωθέντες ὑπὲρ τοῦ ὀνόματος αὐτοῦ ἀτιμασθῆναι .
εἰ δὲ καί ποτε αἰσθάνοισθε συστολῆς περὶ τὴν ψυχὴν ὑμῶν , εἰπάτω αὐτῇ ὁ ἐν ἡμῖν Χριστοῦ νοῦς θελούσῃ τὸ ὅσον ἐφ ἑαυτῇ καὶ αὐτὸν συγχεῖν ·
ἵνα τί περίλυπος εἶ ψυχή ;
καὶ ἵνα τί συνταράσσεις με ;
ἔλπισον ἐπὶ τὸν θεὸν , ὅτι ἐξομολογήσομαι αὐτῷ ·
καὶ πάλιν 0 .
εἴθε μὲν μηδαμῶς μὴ ταραχθείη ἡ ψυχὴ , ἀλλὰ καὶ παρ αὐτοῖς τοῖς δικαστηρίοις καὶ παρὰ γυμνοῖς τοῖς ξίφεσιν ἐπιφερομένοις τῷ τραχήλῳ φρουροῖτο ὑπὸ τῆς ὑπερεχούσης πάντα νοῦν εἰρήνης τοῦ θεοῦ καὶ γαληνιάζοι , λογιζομένη ὅτι οἱ ἐκδημοῦντες ἐκ τοῦ σώματος ἐνδημοῦσιν αὐτῷ τῷ τῶν ὅλων κυρίῳ ·
εἰ δὲ μὴ τηλικοῦτοί ἐσμεν , ὡς ἀεὶ τὸ ἀτάραχον διατηρεῖν , κ ἂν μὴ ἐκχέοιτο μη δὲ τοῖς ἔξω ἐμφαίνοιτο ἡ τῆς ψυχῆς ταραχὴ , ἵνα ἀπολογίας χώραν ἔχωμεν πρὸς θεὸν λέγοντες αὐτῷ ·
ὁ θεός μου , πρὸς ἐμαυτὸν ἡ ψυχή μου ἐταράχθη .
μεμνῆσθαι δὲ ἡμᾶς ὁ λόγος παρακαλεῖ καὶ τοῦ ἐν Ἡσαΐᾳ τοῦτον εἰρημένου τὸν τρόπον ·
μὴ φοβεῖσθε ὀνειδισμὸν ἀνθρώπων , καὶ τῷ φαυλισμῷ αὐτῶν μὴ ἡττᾶσθε .
καὶ γὰρ ἄτοπον ἐναργῶς ἐφεστῶτος θεοῦ τῇ τοῦ οὐρανοῦ καὶ τῶν ἐν αὐτῷ κινήσει καὶ τοῖς ἐν γῇ καὶ θαλάσσῃ ὑπὸ τῆς θείας τέχνης αὐτοῦ ἐπιτελουμένοις ἐν παντοδαπῶν ζῴων καὶ φυτῶν γενέσεσι καὶ συστάσεσι καὶ τροφαῖς καὶ αὐξήσεσι καμμύσαι μὲν καὶ μὴ ἐνορᾶν θεῷ , τρέψαι δὲ τοὺς ὀφθαλμοὺς ἐπὶ φόβον τῶν μετ ὀλίγον τεθνηξομένων καὶ παραδοθησομένων τῇ κατ ἀξίαν αὐτῶν δίκῃ 0 .
τῷ μὲν οὖν Ἀβραάμ ποτε ὑπὸ θεοῦ εἴρητο ·
ἔξελθε ἐκ τῆς γῆς σου , ἡμῖν δὲ τάχα μετ ὀλίγον λεχθήσεται ·
ἐξέλθετε ἀπὸ τῆς ὅλης γῆς ·
ᾧ πείθεσθαι καλὸν , ἵνα ἡμῖν ταχέως δείξῃ τοὺς οὐρανοὺς , ἐν οἷς ἐστιν ἡ καλουμένη τῶν οὐρανῶν βασιλεία 0 .
περὶ μὲν οὖν πολλῶν ἀρετῶν ἔστιν ἰδεῖν τὸν βίον ἀγώνων πεπληρωμένον καὶ τοὺς ἀγωνιζομένους .
δόξουσι γὰρ περὶ μὲν σωφροσύνης καὶ ἕτεροι τῶν ἀπὸ τῆς τοῦ θεοῦ μερίδος ἠγωνίσθαι πολλοὶ , καὶ μετὰ ἀνδρείας ἐναποτεθνηκέναι τινὲς τηροῦντες τὴν ὑπὲρ τοῦ κοινοῦ δεσπότου πρόθεσιν , φρονήσεώς τε ἐπιμεμελῆσθαι οἱ περὶ τοὺς ἐξεταζομένους λόγους δεινοὶ , καὶ δικαιοσύνῃ ἑαυτοὺς ἐπιδεδωκέναι οἱ δικαίως ζῆν προτεθειμένοι 0 .
καὶ στρατεύεταί γε καθ ἑκάστης ἀρετῆς ἤτοι τὸ τῆς σαρκὸς φρόνημα ἢκαὶ τὰ πολλὰ τῶν ἐκτός ·
περὶ δὲ εὐσεβείας μόνον τὸ ἐκλεκτὸν ἀγωνίζεται γένος , τὸ βασίλειον ἱεράτευμα , τὸ ἔθνος τὸ ἅγιον , ὁ λαὸς ὁ εἰς περιποίησιν ·
οὐ δὲ μέχρι τοῦ δοκεῖν δεικνύντων τῶν λοιπῶν ἀνθρώπων ὅτι , εἰ ἔστι τὰ ἀνταγωνιζόμενα τοῖς εὐσεβέσι , προτίθενται ὑπὲρ εὐσεβείας ἀποθνῄσκειν προτιμῶντες τὸν μετ εὐσεβείας θάνατον τοῦ μετὰ ἀσεβείας ζῆν .
καὶ ἕκαστός γε τῶν ἀπὸ τοῦ ἐκλεκτοῦ γένους εἶναι θελόντων ἀκούειν πείθεται θεοῦ παντὶ καιρῷ λέγοντος , καὶ ὅτε ἐπιβουλεύουσιν αὐτῷ οἱ προφάσει τοῦ εἶναι πολύθεοι ὄντες ἄθεοι , τό ·